CHICAGOS APSKRITIS 


Negalint patiekti Chicagos Apskrities pirmųjų 27 metų organizacijos 
veikimo istorijos iš tikrųjų užrašų, nes protokolų knygų nėra, turime rem- 
tis tik svarbesniais veikimo faktais. 

1916 metais. Moterų Sąjungos 2-rame seime, Boston, Mass., Chicagos 
apskritį atstovavo J. Rutkauskienė, 

1924 metais. Apskrities iniciatyva buvo suruoštas 10-tasis Jubiliejinis 
Seimas. Pelno liko apie $1,000, iš kurio $700 buvo paskirta „Moterų Dirvos“ 
reikalams. $100 paskirta Šv. Kazimiero vienuolyno naudai. 

1927 metais. Lietuvių Katalikių Draugijos atstovei F. Pikčilingienei 
atvykus į Chicagą, Apskritis tvarkė jos prakalbų maršrutą. Buvo sudėta 
didelės aukų sumos moterų tikslams Lietuvoje. 

1937 metais. Chicagoje buvo suruoštas Moterų Sąjungos 18-tasis sei- 
mas. 

Šv. Kryžiaus ligoninėj, Chicagos Apskritis įrengė kambarį. Tam tikslui 
aukodamos $500. Paskirta $25 Dotnuvos bažnyčios remontui Lietuvoje, 

Siuntė delegates į Šv. Kazimiero, ALRK Labdarių Sąjungos, Šv. Pran- 
ciškaus seserų Rėmėjų, į Tėvų Marijonų rėmėjų seimus, vis su didesnėmis 
aukomis. 

Iš esamų žinių Chicagos Apskričiai pirmininkavo O. Nevulytė, Mari- 
jona Vaičiūnienė, K. Sriubienė, B. Bytautienė, K. Račkienė, V. Petrošienė, 

A. Nedverienė T. Petkienė. Sekretorėmis buvo: M. Gerdžiūnienė O. Ne- 
vulytė, P. Kaziliūnaitė, R. Mazeliauskienė, M. Srupšienė, S. Sakalienė. 
Iždininkėmis buvo: S. Sakalienė, B. Bytautienė A. Žagūnienė ir S. Bart- 
kaitė. 

Kas tikrai įvertins pirmuosius 27 darbo metus? O daug dirbta, auko- 
tasi; bet užrašų nėra. 

Istorijos antroji dalis imta iš esamųjų protokolų nuo 1941 iki 1964 
metų. Čia bus pažymėta tik patys svarbiausieji įvykiai, imti iš kiekvieno 
meto veikimo kronologiškai. Gal būt, kad bus daug kas nepažymėta ir tai 
tik dėlto, kad situacija reikalauja veikimo užrašų subrendrinimo. 

Pirmasis susirinkimas, įvyko 1941 m. birželio mėn. 29 d. Šv. Petro 
ir Pauliaus parapijos salėje, West Pullman, Ill. 1941 -45 metuose, Apskri- 
ties valdybą sudarė: Albina Poškienė, pirmininkė; M. Paukštienė, M. Aitu- 
tienė ir Vera Galnaitė, vicepirmininkės; Marijona Paulienė ir Donna 
Kamm, sekretorės; Kotrina Sriubienė, iždininkė. 

Tuo metu buvo II Pasaulinis Karas, Apskritis prisidėjo prie „Baby 
Shower“ vargšams vaikučiams Lietuvoje suruošimo. Prisidėjo prie „Litua- 
nistikos Senienų“ rinkimo, įsijungė į „Community ir U.S. War Bonds“ ir 
„Raudonojo Kryžiaus“ vajus. Vera Galnaitė atgaivino 3-čiąją kuopą na- 
rių skaičių papildydama ligi 12. „Motinų Dienos“ minėjimai vyko kas 
metai globojami vis kitos kuopos. 1945 metais Apskritis siuntė dvi dele- 
gates, Albiną Poškienę ir Donna Kamm į Moterų Sąjungos seimą, Grand 
Rapids, Mich. 

1946-1950 metais. Valdyboje buvo: M. Girdžiūnienė, Josephine Kilkus 
ir Ona Zaura, vicepirm.; Donna Kamm, sekretorė; E. Širvinskienė ir Petro- 
nėlė Zakarienė, iždininkės. 

Paroda — Tour ir Bunco Party, įvykusi „Bowman Dairy“ patalpose, 
sėkmingai praėjo komisijai pirmininkaujant Donna Kamm. Valgių ga- 
mybos demonstracija įvyko „Home Economics Center“ Josephine Kilkus ir 
Donna Kamm rūpesčiu. Patalpos buvo perpildytos narėmis, atnešė gra- 
žaus pelno, „Motinos Dienos“ minėjimai įvyko kiekvienais metais, glo- 
bojant vis kitai kuopai. Donna Kamm pravedė programas ir pietus 
WGN-TV ir Home Arts Guild vidurmiestyje. Viskas puikiai pavyko. 

Apskritis dalyvavo senelių prieglaudos šv. Šeimos Villos, Orland Park, 
Ill. šventinime. Siunčiamos buvo delegatės su aukomis į šv. Kazimiero 
Ak. Rėmėjų seimą ir į BALFo seimą. M. Srupšienė buvo siunčiama dele- 
gate į Moterų Sąjungos seimą Hartford, Conn. su $50.00 auka. 

Apskrities narės, Josephine Kilkus, Harriett Kamin ir Donna Kamm 
stoja į varžybas „Dress Up Quiz“ radijo programoje su trejetu vyrų 
ir laimi. Dovanų gavo $25, kuriuos skiria Apskričiai. Sau kiekviena gavo 
po eilutę rūbų. 

1951-1955 metai. Apskrities Valdyba: Josephine Kilkus ir Ona Zaura, 
pirmininkės; Mary Genis ir Ona Zaura, vicepirm.; Donna Kamm ir Ona 
Gudas, sekretorės; Petronėlė Zakarienė ir H. Naurocki, iždininkės. 

Šv. Metų proga Apskritis ruošė bažnyčių lankymą, dalyvavo virš 200 
moterų, pamaldom vadovavo kun. Jonas Vyšniauskas. Po bažnyčių lanky- 
mo dalyvės buvo pavaišintos 20 kuopos. 1951 metais Apskritis siunčia Don- 
na Kamm delegate į Sąjungos seimą, Putnam, Conn. reprezentuoti tas kuo- 
pas, kurios negalėjo siųsti delegačių. 

Suruoštame „Luncheon ir Television Show“ WGN-TV stotyje ir Home 


